

REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA TRPANJ
OPĆINSKI NAČELNIK

KLASA: 022-05/21-01/01
URBROJ: 2117/07-05/03-22-4

Trpanj, 06. rujna 2022.

Na temelju članka 33. Zakona o udrugama (Narodne novine broj 74/14, 70/17 i 98/19), članka
10. Pravilnika o financiranju javnih potreba Općine Trpanj KLASA: 022-05/19-01/01,
URBROJ: 2117/07-05/03-19-01 od 08.03.2019. godine, članka 6. Uredbe o kriterijima,
mjerilima i postupcima financiranja i ugovaranja programa i projekata od interesa za opće
dobro koje provode udruge (Narodne novine broj 26/15 i 37/21) i članka 45. Statuta Općine Trpanj (Službeni glasnik Dubrovačko-neretvanske županije broj 6/13, 14/13, 7/18, 11/19, 110/21 i 92/21), a u vezi s člankom 76. Zakona o sportu (Narodne novine broj 71/06, 124/10, 124/11, 86/12, 94/13,85/15, 19/16, 98/19, 47/20 i 77/20), općinski načelnik Općine Trpanj dana, 06. rujna 2022.godine, raspisuje

**DRUGI JAVNI NATJEČAJ**

za financiranje programa/projekata od interesa za opće dobro koje provode udruge na
području Općine Trpanj za 2022. godinu.

I PREDMET JAVNOG NATJEČAJA

Predmet Javnog natječaja je prikupljanje pisanih prijedloga za provedbu programa i projekata
od interesa za opće dobro, a koji će se sufinancirati iz Proračuna Općine Trpanj za 2022.
godinu.

II PODRUČJA KOJA ĆE SE FINANCIRATI

Financirat će se sljedeća prioritetna područja :
- sufinanciranje redovitih djelatnost sportskih udruga,
- sufinanciranje sportskih manifestacija,

- aktivnosti i manifestacije u kulturi koje pridonose razvitku kulturnog života i
amaterizma u kulturi.

III OSIGURANA SREDSTVA

Po ovom javnom natječaju u Proračunu Općine Trpanj za 2022. godinu osigurano je
70.000,00 kn.

IV UVJETI I DOKUMENTACIJA

Prijavu projekta na Javni natječaj može podnijeti udruga koja je upisana u Registar udruga
i koja je programski usmjerena na rad u području navedenih društvenih djelatnosti iz
stavka II. ovog Natječaja.

Prijavu projekta na Javni natječaj može podnijeti udruga koja ima sjedište u općini Trpanj.
Iznimno od stavka 2. ovog stavka, na javni natječaj se mogu prijaviti i udruge koje
nemaju sjedište u općini Trpanj, ali djeluju na području Općine Trpanj.
Navedeni obrasci mogu se preuzeti osobno u Općini Trpanj ili na web stranici Općine
Trpanj [www.trpanj.hr](http://www.trpanj.hr)

Kriteriji za financiranje programa/projekta su:

- usmjerenost programa/projekta na neposrednu društvenu korist i stvarne potrebe
 zajednici u kojoj se provode,
- jasno definiran i stvarno dostižan cilj programa/projekta,
- jasno definirani korisnici programa/projekta,
- stvaran odnos troškova i planiranih aktivnosti programa/projekta,
- kvaliteta dosadašnje suradnje prijavitelja programa/projekta s Općinom Trpanj,
- osigurano sufinanciranje programa/projekta iz drugih izvora.

Obvezna natječajna dokumentacija:

- obrazac A (podaci o udruzi),
- Obrazac B (opis programa/projekta),
- obrazac C (proračun programa/projekta),
- obrazac izjave o nepostojanju dvostrukog financiranja,

- obrazac izjave nekažnjavanju,
- potvrdu o predanom Izvještaju o utrošku sredstva iz Proračuna Općine Trpanj za 2021.
godinu Jedinstvenom upravnom odjelu Općine Trpanj (samo za udruge koje su koristile
sredstva Proračuna u 2021. godini).

- Od dostave potvrde iz prethodnog stavka izuzete su udruge koje su istu već ranije dostavile Jedinstvenom upravnom odjelu Općine Trpanj.

Udruge svoje programe/projekte moraju prijaviti na propisanim obrascima.

Nepotpune prijave i prijave koje nisu podnesene na propisanim obrascima neće se
razmatrati, a nepravodobne prijave bit će neotvorene vraćene pošiljatelju.

Podnositelj prijave obvezan je odgovoriti na sva pitanja u obrascima i upisati sve tražene
podatke.
Navedeni obrasci su sastavni su dio ovog natječaja, a mogu se preuzeti izravno u Općini Trpanj ili sa web stranice Općine Trpanj.

V UGOVOR

Sve prispjele programe/projekte obraditi će i ocijeniti nadležno povjerenstvo.
Sa svim udrugama čije prijave nadležno povjerenstvo ocijeni pozitivnima će se potpisati
ugovor o dojeli sredstava i obvezama koje ta udruga prima.
Udruga se potpisom ugovora obvezuje jednom godišnje na poziv Općine ili na vlastitu
inicijativu sudjelovati i/ili organizirati određene akcije ili manifestacije od javnog
interesa.
Udruga se potpisom ugovora obvezuje na namjensko trošenje sredstava sukladno planu i
programu koje je dostavila u prijavi.
Ukoliko se dodijeljeni novac bude trošio nenamjenski i/ili netransparentno udruga će
vratiti isplaćenu svotu u proračun Općine Trpanj.
Svim odobrenim programima/projektima sredstva će se isplaćivati na dostavljeni
transakcijski račun udruge prema dinamici izvedbe projekta/programa, a u skladu s
raspoloživim sredstvima Općine Trpanj.
Za isplatu sredstava iz proračuna, udruge su dužne dostaviti Zahtjev te priložiti preslike
računa, predračuna, ponude, ugovora i uplatnice iz kojih je razvidna namjena trošenja.
Zahtjev za isplatu sredstava nalaziti će se u sklopu dokumentacije objavljene zajedno s
ovim Natječajem.

VI PRIJAVA

Sve zainteresirane udruge mogu svoje projekte i programe prijaviti uz detaljan opis
projekta/programa i sa svim popunjenim obrascima u zatvorenoj omotnici te ih dostaviti
na adresu:
Općina Trpanj, Kralja Tomislava 41, 20240 Trpanj s naznakom „Prijava na Javni
natječaj za financiranje programa/projekata“.

Sva pitanja vezana uz ovaj Javni natječaj mogu se postaviti isključivo elektroničkim
putem, slanjem upita na adresu elektronske pošte: nikola@trpanj.hr najkasnije do
30.09.2022.godine.
Ovaj Javni natječaj poziv otvoren je do **07.10.2022. godine**.

Rezultati o dodjeli sredstava bit će objavljeni na Oglasnoj ploči te internetskoj stranici
Općine Trpanj.

Ovaj Javni natječaj s pripadajućom dokumentacijom objaviti će se na internetskoj stranici
Općine Trpanj.

 OPĆINSKI NAČELNIK
 Jakša Franković, dipl.oecc, v.r.